kardosdrur/scandi-wiki huggingface dataset:
Christian Karembeu

Christian Lali Karembeu (født 3. december 1970 i Ny Kaledonien) er en fransk tidligere fodboldspiller, der spillede som midtbanespiller hos adskillige europæiske klubber, blandt andet Real Madrid, Middlesbrough og Olympiakos. Han spillede desuden på Frankrigs landshold, som han blev både verdensmester og europamester med.

Klubkarriere 
Karembeu startede sin seniorkarriere i 1990 i den franske storklub FC Nantes, hvor han spillede sine første fem professionelle år, inden han i 1995 skrev kontrakt med italienske Sampdoria. Her spillede han med klubben i Serie A de følgende to sæsoner, inden han i 1997 skiftede til spanske Real Madrid.

I Madrid-klubben var Karembeu tilknyttet i tre år, der skulle vise sig særdeles succesfulde. Holdet vandt Champions League i både 1998 og 2000, efter finalesejre over henholdsvis Juventus og Valencia CF. I 1998 vandt man desuden Intercontinental Cup.

Karembeu flyttede i 2000 til England, hvor han skrev kontrakt med Premier League-klubben Middlesbrough F.C. Opholdet her var dog ingen større succes, og allerede året efter skiftede han til græske Olympiakos. Her spillede franskmanden frem til 2004, og var med til at vinde det græske mesterskab i både 2003 og 2004. Han sluttede sin karriere med korte ophold hos Servette FC og SC Bastia i sit hjemland.

Landshold 
Karembeu nåede gennem sin karriere at spille 53 kampe for det franske landshold, som han debuterede for i et opgør mod Finland den 14. november 1992. Han var med til adskillige slutrunder for sit land, blandt andet VM i 1998 og EM i 2000, hvor holdet blev henholdsvis verdens- og europamester.

Karembeu spillede sin sidste landskamp i 2002, året efter at han havde sikret sig sin tredje titel med landsholdet, da holdet vandt Confederations Cup.

Titler på klubplan 
Ligue 1
 1995 med FC Nantes

UEFA Champions League
 1998 og 2000 med Real Madrid C.F.

Intercontinental Cup
 1998 med Real Madrid C.F.

Græsk Liga
 2003 og 2004 med Olympiakos

Titler på landsholdsplan 
VM i fodbold
 1998 med Frankrig

EM i fodbold
 2000 med Frankrig

Confederations Cup
 2001 med Frankrig

Eksterne henvisninger 

 

Fodboldspillere fra Frankrig
Fodboldspillere fra FC Nantes
Fodboldspillere fra UC Sampdoria
Fodboldspillere fra Real Madrid CF
Fodboldspillere fra Middlesbrough F.C.
Fodboldspillere fra Olympiakos
Fodboldspillere fra SC Bastia
Verdensmestre i fodbold
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Dyskobolia Grodzisk Wielkopolski

Dyskobolia Grodzisk Wielkopolski (polsk: Klub Sportowy Dyskobolia Grodzisk Wielkopolski) er en polsk fodboldklub hjemmehørende i Grodzisk Wielkopolski.

Titler 

 Polsk Pokalturnering (2): 2004/05 og 2006/07

Kendte spillere 

  Grzegorz Więzik

Eksterne henvisninger 

 Klubbens officielle hjemmeside 
 Dyskobolia Grodzisk Wielkopolski  på 90minut.pl

Fodboldklubber fra Polen
Etableret i 1922
Danbjørn-klassen

Danbjørn-klassen bestod af to isbrydere, der hørte under Søværnet.

Isbryderne lå det meste af året på Flådestation Frederikshavn, hvor de hvert efterår fik en kortere sejlads, der virkede som forskole til eventuelt isbrydning om vinteren. Skibene lå fra den 15. december til 31. marts på kort varsel. Den faste besætning på hvert skib bestod af fire mand, og de resterende 22 skulle findes fra år til år blandt søværnets personel. Hvis situationen udviklede sig til en truende isvinter, ville skibene få proviant og brændstof om bord, så de lå klar til udrykning. Udgifterne til isbryderne blev dækket af de danske havne og skibe, der anløb disse, ved hjælp af isafgifter, som pålagdes handelsskibe med en bruttotonnage på over 150 ton. Sidste gang alle tre isbrydere var i aktion var i vinteren 1995-96.

Danbjørn har været brugt som søopmålingsskib ad flere omgange i perioden 1978-80. Isbryderne hørte indtil 1. januar 1996 under Erhvervsministeriet, men blev ved forsvarsforliget 1995-1999 overført til Søværnet.

Det blev den 22. juni 2010 besluttet at nedlægge Søværnets isbrydertjeneste. Den 24. januar 2013 blev de to isbrydere i klassen og Søværnets tredje isbryder A553 Thorbjørn sat til salg af Forsvaret. Den 22. marts 2013 blev kommandoen strøget på alle Forsvarets isbrydere. 30. juni 2023 accepterede Forsvaret tilbud på miljømæssig korrekt ophugning af begge isbryderne Danbjørn og Isbjørn fra dansk genbrugsvirksomhed. Opskæringen udføres i henhold til tilbuddet i Danmark, og flest mulig materialer genanvendes. Den samlede salgsindtægt for de tidligere i alt tre isbrydere var i størrelsesorden omkring 30 mio. kr., oplyser forsvaret. I perioden fra 2016 til 2023 lå begge skibe i Hals Havn. Den 12. september 2023 bugserede slæbebåden "Hunter" fra NH Towage Danbjørn til Smedegaarden A/S i Esbjerg Havn med henblik på skrotning. Isbjørn bugseredes til Esbjerg den 18. september.

Interne henvisninger 
 A553 Thorbjørn

Eksterne henvisninger 
 Flådens historie: Danbjørn-klassen
 http://jcs.dtic.mil/j6/cceb/acps/acp113/ACP113AI.pdf 
 Retsinformation.dk: Bekendtgørelse om isafgift
 Forsvarsministeriet: Forsvarsforlig 1995-1999

Kilder 

Søværnet
Isbrydere
A553 Thorbjørn

Thorbjørn var den ene af Søværnets tre isbrydere.

Isbryderne lå det meste af året på Flådestation Frederikshavn, hvor de hvert efterår fik en kortere sejlads, der fungerede som forskole til eventuelle isbrydningsopgaver om vinteren. Skibene lå fra den 15. december til 31. marts på kort varsel. Den faste besætning bestod af fire mand, og de resterende 18 fandtes fra år til år blandt Søværnets øvrige fastansatte personel. Hvis situationen skulle udvikle sig til en truende isvinter, ville skibene få proviant og brændstof om bord, så de lå klar til umiddelbar udrykning.

Udgifterne til isbryderne blev dækket af de danske havne og skibe, der anløb disse, ved hjælp af isafgifter som pålagdes handelsskibe med en bruttotonnage på over 150 ton. Sidste gang alle tre isbrydere var i aktion på én gang var i isvinteren 1995-96.

Frem til, og delvist under, samme isvinter talte forsvarets isbrydere også et fjerde skib, Elbjørn. Et havari på hovedmotoren betød imidlertid, at skibet udgik af styrken, da det ikke blev repareret. I nogle år levede Elbjørn en noget omtumlet tilværelse som restaurantskib i Aalborg Havn. Isbryderen har haft flere forskellige ejere, men havde stadig både sit våbenskjold og sit internationale kaldesignal, OYTD. i 2019 blev Elbjørn solgt til ophugning hos Jatob A/S.

Det blev den 22. juni 2010 besluttet at nedlægge Søværnets isbrydertjeneste og den 24. januar 2013 blev Thorbjørn samt Forsvarets to andre isbrydere af Danbjørn-klassen sat til salg. Den 22. marts 2013 blev kommandoen strøget på Forsvarets isbrydere. Den september 2015 blev det offentliggjort at Thorbjørn var blevet solgt til Nordane Shipping i Svendborg for et to-cifret millionbeløb og skibet forlod Flådestation Frederikshavn samme dag. Skibet skal i Nordane Shippings tjeneste blandt andet bryde is ved Finland og Færøerne.

Referencer

Eksterne henvisninger 
 Forsvaret.dk: Isbryderne 
 Forsvaret.dk: Velkommen 1. Eskadre folder
 Flådens historie: Thorbjørn 
 
 Retsinformation.dk: Bekendtgørelse om isafgift 
 

Søværnet
Isbrydere
Flygtningekirkegården i Grove

Flygtningekirkegården i Grove eller Deutsche Kriegsgräberstätte Grove ligger lige nord for Grove Kirke i Grove Sogn vest for Flyvestation Karup ved Karup. Der er begravet 1.119 flygtninge og 175 soldater. 
Efter 2. verdenskrigs ophør var der 238.000 tyske flygtninge i Danmark, og med tiden blev ca. 20.000 flygtninge placeret i flygtningelejrene i Gedhus og Grove. De to lejre blev nedlagt i 1947. Sporene efter lejrene findes ikke mere; kun gravpladserne vidner om, at de to flygtningelejre har været der.

Gravstederne er  markeret af stenkors. For hvert kors er der fire begravede personer. Gravpladsen er beplantet med lyng fra Lüneburger Heide for at symbolisere, hvor de gravsatte kommer fra. Gravpladsen vedligeholdes af Volksbund Deutsche Kriegsgräberfürsorge. 

Mange af de gravsatte er spædbørn og ældre, hvilket vidner om de elendige sundhedsmæssige og sociale forhold i de tætpakkede flygtningelejre. Ved Gedhus er der en tilsvarende flygtningegravplads med 1.333 gravsatte flygtninge og soldater. 

Gravstederne er  markeret af stenkors. For hvert kors er der fire begravede personer. Gravstederne er stemningsfuldt beplantet med lyng fra Lüneburger Heide. Mange af de gravsatte var spædbørn og ældre, hvilket vidner om de elendige sundhedsmæssige og sociale forhold i de tætpakkede flygtningelejre. Flygtningegravene står i dag under beskyttelse af "Volksbund Deutsche Kriegsgräberfürsorge", der betaler alt vedligehold og pasning af pladserne.

De største lejre i Danmark var Flygtningelejren i Oksbøl, Flygtningelejren Rye Flyveplads og Flygtningelejren på Kløvermarken.

Eksterne kilder/henvisninger 
  Flygtningekirkegården i Grove 
 Den tyske krigsgravplads ved Grove Kirke
Viborg Kommune
Kirkegårde i Danmark
Flygtninge i Danmark
Carl Friedrich Cramer

Carl Friedrich Cramer (født 7. marts 1752 i Quedlinburg, død 8. december 1807 i Paris) var en tysk teolog, boghandler og redaktør af musiktidsskrifter. Han var søn af Johan Andreas Cramer.

Cramer studerede i Göttingen og blev professor i filosofi i Kiel, men 1794 afskediget på grund af sine sympatier for revolutionen i Frankrig. Han rejste nu til Paris, hvor han grundede en boghandel, men da han atter måtte opgive denne, ofrede han sig for forfattervirksomheden, udsendte sit store seks binds værk om Klopstock, oversatte Rousseau til tysk, Klopstock og Schiller til fransk. Han redigerede et par musikalske magasiner og udgav 1786 en oversigt over den franske musiks historie. Cramer var behjælpelig med at arrangere at Weyse som ungt menneske kunne komme til København for at blive "musikus".

Kilder

Eksterne henvisninger 

 Side om Cramer fra Det Kongelige Bibliotek
 
 Carl Friedrich Cramer – digitaliserede dokumenter fra universitetsbiblioteket i Kiel

Filologer fra Tyskland
Musikhistorikere fra Tyskland
Teologer fra Tyskland
Ansatte ved Kiels Universitet
Biografiforfattere fra Tyskland
Faglitterære forfattere fra Tyskland
Oversættere fra Tyskland
Tysksprogede forfattere
Personer i oplysningstiden
Revolutionære fra Tyskland
Tyskere i 1700-tallet
Tyskere i 1800-tallet
Bente Kongsbøl

Bente Kongsbøl (født 1950) er en dansk sceneinstruktør. 

Bente Kongsbøl er cand.mag. i dansk og teatervidenskab fra Københavns Universitet i 1982. Herefter kom hun i mesterlære som sceneinstruktør hos Sam Besekow. 

Hun har bl.a. instrueret Ta’ Vestpå, Drenge! på Det Kgl. Teater i 1984, Mødre og Sønner på Café Teatret i 1991, Pitchfork Disney på Café Teatret i 1993, Zerline – En tjenestepiges fortælling på Det Kgl. Teater i 1994, Marisol på Det Kgl. Teater i 1995, Den store rolle på Grønnegårds Teatret, Århundredets Rose på Rialto Teatret i 2002, Gagarin Way på Café Teatret i 2003 og Tiny Dynamite på Café Teatret i 2005.

Kilde
 Benedikte Hammershøy Nielsen: Bente Kongsbøl i Gyldendals Teaterleksikon, Alette Scavenius (red.), 2007, Gyldendal. Hentet 30. marts 2017
 

Teaterinstruktører fra Danmark
Pyrolyseværket

Mærsk Raffinaderiet, uofficielt Pyrolyseværket på Amagers østkyst ved Prøvestenen
blev etableret 1951 og fremstillede ætylen til De Danske Spritfabrikker og bygas til Københavns Kommune.

Raffinaderiet blev påbegyndt 1951, men først sat i drift 1958 efter, at det oprindelige anlæg til krakning af svær fuelolie var blevet erstattet med et anlæg til krakning af nafta. Omkring 1955-56 havde det nemlig vist sig, at reaktortårnet ikke fungerede som planlagt.

Anlægget leverede let gas til Københavns Belysningsvæsen og ætylen til A/S De Danske Spritfabrikker og til firmaet Danbritchems polyethylen-anlæg.

Selve raffinaderiet blev nedlagt 1978. Hele anlægget, Mærsk Kemi, der tilhørte rederiet A.P. Møller, blev nedlagt i 1981.

For at skabe plads til raffinaderiet blev Strickers Batteri sprængt bort i 1954.

Kilder 
 Opslag i Den Store Danske

Tidligere fremstillingsvirksomheder i Danmark
Tidligere virksomheder i København
Pyrolyse
Etableret i 1951
Ophørt i 1981
Amager
A.P. Møller - Mærsk
Terndrup

Terndrup er en lille by i Himmerland med , beliggende i Terndrup Sogn. Terndrup hører til Rebild Kommune og ligger i Region Nordjylland.

I byen findes Terndrup Kro, en kongelig priviligeret kro fra 1853, og Terndrup Kirke der er en nygotisk bygning opført i 1901. Kirken blev oprindelig bygget som filialkirke til den noget ældre Lyngby Kirke i landsbyen Lyngby nord for Terndrup.

Fra den østhimmerlandske by er der 11 kilometer til Kongerslev, 12 til Hadsund, 15 til Arden og knap 32 kilometer til Aalborg.

Historie 
I 1682 bestod landsbyen af 11 gårde, 2 huse med jord og 5 huse uden jord. Det samlede dyrkede areal udgjorde 318,1 tønder land skyldsat til 59,75 tønder hartkorn. Dyrkningsformen var græsmarksbrug med tægter.

I 1875 beskrives byen således: "Terndrup med Skole, Apothek, Drstrictslæge- og Lægebolig, Kro, Vandmølleog en Stampemølle (tæt ved Byen er en lille Lund, hvor Folkefester afholdes)".

I 1901 beskrives byen således: "Terndrup, ved Landevejen, med Kirke (opf. 1900-1901, Arkitekt: A. Wiinholt), Skole, Ting- og Arresthus (opf. 1885, en Bygning i to Stokv. af røde Mursten; det ejes af Amtskommunen), Kontor og Bolig for Herredsfogden i Hellum-Hindsted Hrd., Amtssygehus (opf. 1892, bestaar af to Bygninger, den ene for smitsomme Sygdomme), Distriktslægebolig, Apotek, Sessionssted for 5. Udskrivningskr.’ Lægd 393-417, Købmandsforretninger , Haandværkere, Kro, Telegraf- og Telefonstation samt Postekspedition." I 1906 havde Terndrup 397 indbyggere, i 1911 409 og i 1916 422 indbyggere.

Terndrup fortsatte sin stagnerende udvikling i mellemkrigstiden og umiddelbart efter 2. verdenskrig: byen havde i 1921 397 indbyggere, i 1925 388, i 1930 422, i 1935 401, i 1940 441, i 1945 426, i 1950 498, i 1955 472, i 1960 654 og i 1965 745 indbyggere.

Indbyggertal

Eksterne henvisninger 
 Terndrup Kro 
 Terndrup Kirke

Noter

Litteratur 

 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

 
Byer i Rebild Kommune
Sacha World

Sacha World (født 28. december 1941) er en dansk danser, mimiker, sceneinstruktør og skuespiller.

Hun er uddannet balletdanser, dels på Det Kongelige Teaters balletskole og dels privat ved Edith Pheifer Frandsen. Hun debuterede i 1957 og var herefter tilkyttet Den Skandinaviske Ballet fra 1957-1959 og Theatre d´art de Ballet fra 1959-62.

Hun har som skuespiller spillet på og med en lang række danske teatre, bl.a. Det Danske Teater, Svalegangen, Teatret v. Hans Rønne, Von Baden og Teatertruppen Stormen. Fra 1986-1988 var hun desuden leder af Århus Teaterakademi.

I de tidlige halvfjerdsere var hun en del af det oprindelige Shit & Chanel med Lis Sørensen, Anne Linnet, Holger Laumann og Ed Jones.

Noter

Eksterne henvisninger 
 Sacha World  på Teatertruppen Stormens website
 

Skuespillere fra Danmark
Lionel Charbonnier

Lionel Charbonnier (født 25. oktober 1966 i Poitiers, Frankrig) er en pensioneret fransk fodboldspiller, der spillede som målmand hos Ligue 1-klubben AJ Auxerre samt den skotske storklub Rangers F.C.

Klubkarriere 
Charbonnier startede sin seniorkarriere i 1987, og spillede sine første 11 sæsoner hos klubben AJ Auxerre. Her var han med til at vinde både det franske mesterskab i 1996, samt pokalturneringen Coupe de France i både 1994 og 1996. I 1998 flyttede han til skotske Rangers F.C. Med klubben vandt han både i 1999 og 2000 The Double, mesterskab og pokal.

Charbonnier sluttede i Rangers i 2001, og spillede inden sit karrierestop to sæsoner hos schweiziske FC Sion.

Landshold 
Charbonnier nåede kun at spille en enkelt kamp for Frankrigs landshold, et opgør mod Italien den 27. juni 1999. Inden da var han alligevel blevet verdensmester med holdet ved VM i 1998, da han af træner Aimé Jacquet var blevet udtaget til truppen til slutrunden som tredjemålmand.

Titler 
Ligue 1
 1996 med AJ Auxerre

Coupe de France
 1994 og 1996 med AJ Auxerre

Skotsk Premier League
 1999 og 2000 med Rangers F.C.

Skotsk FA Cup
 1999 og 2000 med Rangers F.C.

VM i fodbold
 1998 med Frankrigs landshold

Eksterne henvisninger 
 Spillerinfo

Fodboldspillere fra Frankrig
Deltagere ved verdensmesterskabet i fodbold 1998
Fodboldspillere fra AJ Auxerre
Fodboldspillere fra Rangers F.C.
Verdensmestre i fodbold
Alain Boghossian

Alain Boghossian (født 27. oktober 1970 i Digne, Frankrig) er en pensioneret fransk fodboldspiller, der spillede som midtbanespiller hos adskillige franske, italienske og spanske klubber. Han var desuden med til at blive verdensmester i fodbold ved VM i 1998 med Frankrigs landshold.

Klubkarriere 
Boghossian startede sin seniorkarriere i 1988 hos Olympique Marseille. Her spillede han, kun afbrudt af et et-årigt ophold hos FC Istres, frem til 1994, hvor han flyttede til Italien. I italiensk fodbold spillede han for først S.S.C. Napoli og efterfølgende Sampdoria, men størst succes fik han, da han i 1998 skiftede til Parma F.C. 

I Parma var Boghossian med til at vinde både Coppa Italia og UEFA Cuppen i 1999, og han spillede for klubben frem til 2002. Herefter afsluttede han sin karriere med et et-årigt ophold i den spanske La Liga-klub RCD Espanyol i Barcelona.

Landshold 
Boghossian nåede gennem sin karriere at spille 26 kampe for Frankrigs landshold, som han debuterede for i 1997. Året efter blev han af landstræner Aimé Jacquet udtaget til VM i 1998, og var dermed med til at blive verdensmester på hjemmebane. Han blev ikke udtaget til en slutrunde igen før i 2002, hvor han var en del af Roger Lemerres trup til VM i Sydkorea og Japan.

Titler 
Coppa Italia
 1999 med Parma F.C.

UEFA Cup
 1999 med Parma F.C.

VM i fodbold
 1998 med Frankrigs landshold

Eksterne henvisninger 
 Spillerinfo 

Fodboldspillere fra Frankrig
Fodboldspillere fra Olympique Marseille
Fodboldspillere fra FC Istres
Fodboldspillere fra S.S.C. Napoli
Fodboldspillere fra UC Sampdoria
Fodboldspillere fra Parma FC
Fodboldspillere fra RCD Espanyol
Verdensmestre i fodbold
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Ludvig Zinck (komponist)

Johan Wilhelm Ludvig Zinck (21. november 1776 i Hamborg – 11. maj 1851 i København) var en tyskfødt musiker og komponist, der virkede i Danmark. Han var far til skuespilleren Otto Zinck og arkæologen Ludvig Zinck.

Ludvig Zinck var elev af sin fader H.O.C. Zinck og dennes medhjælper ved Det Kongelige Teaters syngeskole. I 1802 blev han syngesufflør og hoforganist, og i tiden 1819-42 var han første syngemester ved teatret; desuden deltog han meget i hovedstadens musikliv, optrådte som pianist og komponist (deriblandt tonemaleriet Dagen), var koncertmester i Det harmoniske Selskab, og dirigerede i en årrække kongens regimentsmusiks harmonikoncerter på Gjethuset (gæthuset, støberihuset). 1838 blev han titulær professor.

Som teaterkomponist gjorde han sig gentagende bemærket, således med syngestykket Soliman den anden (1812) og musik til Knud Lyne Rahbeks Tordenskiold i Marstrand, Heibergs Prinsesse Isabella, Alferne, Fata Morgane med flere.

Kilder

Eksterne henvisninger 
 
 

Organister fra Danmark
Komponister fra Danmark
Hofkunstnere fra Danmark
Titulære professorer fra Danmark
Danskere i 1800-tallet
Personer fra Hamborg
Ludvig 01
Silkwood

Silkwood er en amerikansk film fra 1983 med Meryl Streep i hovedrollen. Filmen er instrueret af Mike Nichols, og dramatiserer den sande historie om Karen Silkwood, der døde i et biluheld. 
Filmen er skrevet af Alice Arlen og Nora Ephron, og var i 1984 nomineret til 5 Oscar-statuetter: Bedste kvindelige hovedrolle (Meryl Streep), bedste kvindelige birolle (Cher), bedste instruktør (Mike Nichols), bedste klipning og bedste originale manuskript.

Handling 
Karen Silkwood er ansat på et stort plutoniumsanlæg, i den amerikanske stat Oklahoma. Hun ved, at plutonium er meget farligt, men fra fabrikkens ledelse får de ansatte indtrykket af, at sikkerheden på anlægget er helt i top. Desværre er dette ikke sandheden. Anlægget skal tjene penge, og der er ikke plads til at tage hensyn til de ansatte, og miljøet omkring dem. Hun vil til bunds i sagen, og begynder at stille kritiske spørgsmål, som fabrikken for alt i verden ikke ønsker skal komme frem i lyset.

Tagline: On November 13, 1974, Karen Silkwood, an employee of a nuclear facility, left to meet with a reporter from the New York Times. She never got there.

Medvirkende 
 
 Meryl Streep ... Karen Silkwood 
 Kurt Russell ... Drew Stephens
 Cher ... Dolly Pelliker
 Craig T. Nelson ... Winston
 Fred Ward ... Morgan
 Diana Scarwid ... Angela
 Ron Silver ... Paul Stone
 Bruce McGill ... Mace Hurley
 David Strathairn ... Wesley

Eksterne Henvisninger 

Engelsksprogede film
Amerikanske film fra 1983
Film instrueret af Mike Nichols
Bernard Diomède

Bernard Diomède (født 23. januar 1974 i Saint-Doulchard, Frankrig) er en tidligere fransk fodboldspiller, der spillede som midtbanespiller i en række franske klubber, samt for Liverpool F.C. i Premier League. Han blev desuden verdensmester med Frankrig i 1998.

Klubkarriere 
Diomède startede sin karriere i 1992 hos AJ Auxerre i den franske Ligue 1, hvilket også var klubben han opnåede sine største succeser med, da han i 1996 var med til at sikre holdet The Double, sejre i Ligue 1 og Coupe de France. Efter at have tilbragt otte år i Auxerre blev han i 2000 solgt til Liverpool F.C.

Opholdet i Premier League blev ikke den store succes for Diomède, der kun nåede to ligakampe for Liverpool, og som også blev udlejet til AC Ajaccio i sit hjemland. I 2003 rejste han tilbage til Frankrig og tilbragte sine tre sidste sæsoner hos henholdsvis AC Ajaccio, US Créteil og Clermont Foot.

Landshold 
Diomède nåede at spille otte kampe for det franske landshold, der alle faldt i 1998. Debuten kom mod Spanien den 28. januar, og efterfølgende blev han af landstræner Aimé Jacquet udtaget til VM i 1998, hvor han på hjemmebane var med til at blive verdensmester.

Titler 
Ligue 1
 1996 med AJ Auxerre

Coupe de France
 1996 med AJ Auxerre

VM i fodbold
 1998 med Frankrigs landshold

Eksterne henvisninger 
 Spillerinfo

Fodboldspillere fra Frankrig
Fodboldspillere fra AJ Auxerre
Fodboldspillere fra Liverpool F.C.
Fodboldspillere fra AC Ajaccio
Fodboldspillere fra US Créteil
Fodboldspillere fra Clermont Foot
Verdensmestre i fodbold
Deltagere ved verdensmesterskabet i fodbold 1998
Strip!

Strip! er et dansk tidsskrift om danske og udenlandske tegneserier, der udgives af Forlaget Fahrenheit. Der er siden 1998 udkommet fire numre om året.

Eksterne henvisninger 
Stip! 

Publikationer
Etableret i 1998
Neuendorf (Unterfranken)

Neuendorf er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Lohr am Main. Den ligger mellem byerne Gemünden am Main og Lohr am Main, og er den befolkningsmæssigt mindste kommune i landkreisen.

Geografi 
Neuendorf ligger i Region Würzburg i Vorspessart og grænser mod syd til floden Main.
 
I kommunen ligger ud over Neuendorf landsbyen Nantenbach.

Eksterne henvisninger 

 Homepage der Gemeinde Neuendorf
 Verwaltungsgemeinschaft Lohr am Main
 Ruine Schönrain
Neuhütten (Unterfranken)

Neuhütten er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Partenstein.

Geografi 
Neuhütten ligger i Region Würzburg.

Eksterne henvisninger
Neustadt am Main

Neustadt am Main (eller: Neustadt a.Main) er en kommune i Landkreis Main-Spessart i regierungsbezirk Unterfranken i den tyske delstat Bayern. Den er en del af Verwaltungsgemeinschaft Lohr am Main.

Geografi 
Neustadt a. Main ligger i Region Würzburg, og som navnet siger, ved floden Main.
 
I kommunen ligger ud over Neustadt landsbyen Erlach a. Main, der var en selvstændig kommune indtil 1972.

I Neustadt ligger det højeste bjerg i landkreis Main-Spessart, Klosterkuppel på 552 moh.

Historie 
Kloster Neustadt am Main der var under Benediktinerordenen blev grundlagt i 769 men nedlagt ved sekulariseringen i 1803.

Eksterne henvisninger 

 Website Weyer-Neustadt
 Website Neustadt-Erlach